|  |
| --- |
| Στη φωτογραφία παρουσιάζεται το λογότυπο της Πράξης το οποίο αποτελείται από τη Λέξη Αγησίλαος και τη λέξη Πελοπόννησος. Το γράμμα Α στην αρχή της λέξης Αγησίλαος έχει αντικατασταθεί με το ανθρωπάκι της προσβασιμότητας του οποίου τα χέρια βρίσκονται σε θέση ανάτασης και τα πόδια ελαφρώς ανοιχτά. Η συνολική του όψη παραπέμπει στο κεφαλαίο γράμμα Α. |
|  **Αθήνα, 6.09.2023** **Αρ. Πρωτ.: 1349**  |
| Πρόσκληση σε Ημερίδα:**«Τα Δικαιώματα & οι Κοινωνικές Παροχές για τα Άτομα με Αναπηρία, Χρόνιες Παθήσεις και τις Οικογένειές τους. Ο Ρόλος των Τοπικών Αρχών, των Κοινωνικών Εταίρων και των Οργανώσεων της Κοινωνίας των Πολιτών, στην Περιφέρεια Πελοποννήσου.»** |

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) υλοποιεί την **Πράξη «Καταπολέμηση των Διακρίσεων και Προώθηση της Κοινωνικής και Εργασιακής Ένταξης για τα Άτομα με Αναπηρία, Χρόνιες Παθήσεις και τις Οικογένειές τους που Διαβιούν στην Περιφέρεια Πελοποννήσου, ‘**[**ΑΓΗΣΙΛΑΟΣ**](https://www.esamea.gr/projects-tenders/national-projects/5246-praksi-katapolemisi-ton-diakriseon-kai-proothisi-tis-koinonikis-kai-ergasiakis-entaksis-gia-ta-atoma-me-anapiria-xronies-pathiseis-kai-tis-oikogeneies-toys-poy-diabioyn-stin-perifereia-peloponnisoy-agisilaos)**’»,** μέσω του Επιχειρησιακού Προγράμματος «Πελοπόννησος 2014-2020» με τη συγχρηματοδότηση από την Ευρωπαϊκή Ένωση (ΕΚΤ) και από εθνικούς πόρους μέσω του ΠΔΕ.

Σκοπός της Πράξης είναι η προώθηση της κοινωνικής ένταξης των ατόμων με αναπηρία, των ατόμων με χρόνιες παθήσεις και των οικογενειών τους που διαβιούν στην Περιφέρεια της Πελοποννήσου και η πρόσβαση και επανένταξη των ατόμων με αναπηρία ή/και χρόνιες παθήσεις στην αγορά εργασίας.

Στο πλαίσιο του Πακέτου Εργασίας 10 (Π.Ε. 10), **«Διεκδικούμε Μαζί»** πρόκειται να υλοποιηθεί ημερίδα με θέμα: «Τα Δικαιώματα & οι Κοινωνικές Παροχές για τα Άτομα με Αναπηρία, Χρόνιες Παθήσεις και τις Οικογένειές τους. Ο Ρόλος των Τοπικών Αρχών, των Κοινωνικών Εταίρων και των Οργανώσεων της Κοινωνίας των Πολιτών, στην Περιφέρεια Πελοποννήσου».

Η ημερίδα θα πραγματοποιηθεί την **Τετάρτη 13 Σεπτεμβρίου 2023** και **ώρες** **11.00 έως 14.30, εντός του κτιρίου του Διοικητηρίου της Περιφερειακής Ενότητας Λακωνίας** (2ο χλμ επί της Εθνικής Οδού Σπάρτης - Γυθείου, Τ.Κ.23100 ).

Προκειμένου για τη συμμετοχή σας, παρακαλούμε όπως μάς αποστείλετε την επισυναπτόμενη αίτηση συμμετοχής στο email: pel.sworker1@esaea.gr, το αργότερο έως την Τρίτη 12 Σεπτεμβρίου 2023 (θατηρηθεί σειρά προτεραιότητας).

Μετά τη λήξη της ημερίδας, θα δοθούν βεβαιώσεις παρακολούθησης.

Για περισσότερες πληροφορίες μπορείτε να απευθυνθείτε στην Ε.Σ.Α.μεΑ., στην **κα Δήμητρα Κουμπούνη**, στο τηλέφωνο **2710 221964** (8.00 - 16.00).

Σάς ευχαριστούμε εκ των προτέρων για την εκδήλωση ενδιαφέροντος.

